6 INKEY BÉLA : 
tol a földfúró és a gondos kéz vezetése alatt roppant mélység ből is felhoz 
sértetlen talajmintákat és feltárja előttünk a földkéregnek máskép hozzáfér- 
hetetlen titkait. 
Ily szép eredmények a kiállítás különféle osztályaiban voltak láthatók : 
a főváros csarnokában, a bányászati osztályban, a brassói részvénytársulat 
külön kiállításában, főleg pedig ZsigmMoxpy BÉLA furótornyában láthattuk az 
ország különböző részeiben sikeresen véghezvitt fúrások szelvényrajzait és 
talajpéldányait. Elég, ha a legnevezetesebbek közül a margitszigeti és város- 
ligeti, továbbá a rank-herlányi, harkányi, lippiki artézi-kutakat, a zsilvölgyi 
mélyfúrást, a budapesti és szegedi altalajvizsgáló fürásokat említjük, hogy 
ezen technika közhasznú fontosságát feltűntessük. De csak a beavatottak 
tudják, mennyi geologiai tanulmányozás és combinatio előzte meg és követte 
lépésről-lépésre e nagy vállalatok mindegyikét és mennyi gond fordíttatott 
arra, hogy e nagyszerű feltárások minden ízben meg maradjanak mentve a 
geologia számára. Valóban nincs nálunk más technikai foglalkozás, melynél 
a tudomány és a gyakorlat kölcsönös támogatása oly szépen nyilvánulna, 
mint a földfúrási vállalatoknál és mindenki tudja, hogy e kettős dicsőség a 
ZSIGMONDY névhez fűződik. 
Ellenben egészen nélkülöztük a kiállításon a földtan gyakorlati alkal- 
mazásának minden nyomát ott, hol a földszerkezet megfigyelése szintén igen 
fontos, t. 1. a vasútépítés terén. Bajosan képzelhetjük, hogy a vasútvonalakat 
kijelölő mérnökök a földtan útmutatásai nélkül eljárhassanak, ámbár vas- 
utaink története nem egy példát mutat fel, hol ezen elhanyagolás később 
nagy pénz- és munkaáldozatokba került," de ha ők efféle, igen fontos és 
hasznos előmunkálatokat tesznek, akkor csak sajnálhatjuk, hogy az eredmé- 
nyeket ez alkalommal bemutatni elmulasztották. Egyetlen egy földtanilag 
színezett tervrajz vagy szelvény vagy valami alagút földtani feltárásának 
megörökítése elegendő lett volna, hogy minket e téren is a haladás remé- 
nyével kecsegtessen, de ismételnünk kell, hogy a közlekedési miniszterium 
pompás csarnoka e tekintetben egészen néma volt. 
Azonban ugyancsak a közlekedési miniszterium csarnokában láttunk 
x Ilyen példa az első erdélyi vasútvonalnak azon szakasza, melyen a vonal a 
Strigy völgyéből a nagy országos vízválasztón át a petrozsényi medenczébe jut. 
A tervezett két vonal közül nem azt választották, mely jobbadán a szilárd szerkezetű, 
mesozói mészkövön meg a gneiszen maradt volna, hanem azt, az első tekintetre 
könnyebbnek látszót, mely folyvást laza szerkezetű, vizenyős és ahhoz még meredek 
hajlású harmadkori üledékrétegeken halad. A csuszamlások ellen mai napig folyó küz- 
delem már óriási áldozatokat követelt, melyektől egy előzetes földtani tájékozás 
megmenthette volna a társaságot. Ennek elhanyagolása annál csodálatosabb, mint- 
hogy még a vasút építése előtt, a zsilvölgyi szénbányászat érdekében dr. HOFMANN 
KÁRoLYy jeles geologusunk alaposan megvizsgálta és térképezte ezt a vidéket is. Hogyan 
magyarázzuk a tudomány és a technika e kölcsönös ignorálását ? 
